**VAS “STARPTAUTISKĀ LIDOSTA “RĪGA””**

**Biznesa ētikas kodekss**

**Saturs**

[1. Kodeksa mērķi 3](#_Toc86324429)

[2. Kodeksa darbības sfēra 3](#_Toc86324430)

[3. Kodeksā lietotie termini 3](#_Toc86324431)

[4. Kodeksā noteiktās vērtības un pamatprincipi 3](#_Toc86324432)

[4.1. Sociālie standarti 3](#_Toc86324434)

[4.2. Vides standarti 4](#_Toc86324435)

[4.3. Uzņēmējdarbība un ētiskā integritāte 4](#_Toc86324436)

[4.4. Sadarbības pamatprincipi 4](#_Toc86324437)

[4.5. Interešu konfliktu, krāpšanas un korupcijas novēršana 4](#_Toc86324438)

[5. Atbildība 5](#_Toc86324442)

1. Kodeksa mērķi

* 1. Noteikt vienotus Lidostas un Partneru sadarbības pamatprincipus un standartus, veicinot godīgu komercpraksi, cilvēktiesību, darba tiesību un biznesa ētikas principu ievērošanu Lidostas un Partnera piegādes ķēdē;
	2. Nodrošināt Kodeksā noteikto noteikumu ievērošanu Partneru līgumattiecībās ar Lidostu;
	3. Sekmēt labas pārvaldības un sociāli atbildīgas uzņēmējdarbības prakses ievērošanu un veicināšanu.
1. Kodeksa darbības sfēra
	1. Kodekss ir saistošs Lidostai un tās Partneriem.
2. Kodeksā lietotie termini

|  |
| --- |
| **Kodekss** – biznesa ētikas kodekss;**Lidosta** – valsts akciju sabiedrība “STARPTAUTISKĀ LIDOSTA “RĪGA””;**Partneris** – jebkura persona/ personas, ar kuru Lidosta ir noslēgusi līgumu;**Piegādes ķēde** - ir procesu kopums starp Partneri un tā piegādātājiem, lai ražotu, izplatītu un piegādātu konkrētu produktu gala pircējam. Šī sadarbība ietver dažādas darbības, personas, informāciju un resursus. Piegādes ķēde atspoguļo arī pasākumus, kas jāveic, lai prece vai pakalpojums nonāktu no tā sākotnējā stāvokļa līdz pircējam.**Līdzēji** – Lidosta un Partneris, kuru starpā tiek slēgts līgums.**Līgums** - jebkurš Lidostas un Partnera starpā noslēgts līgums ar iepirkumu procedūrās izvēlētiem partneriem, vai citiem līgumslēdzējiem un šāda līguma grozījumi un vienošanās pie tā, un tam pievienotie pielikumi. |

1. Kodeksā noteiktās vērtības un pamatprincipi
	1. Sociālie standarti
		1. Partneris apņemas ievērot visus saistošos starptautisko un nacionālo darba likumu noteikumus, lai nodrošinātu atbilstošus darba apstākļus.
		2. Partneris apņemas atbalstīt un aizsargāt cilvēktiesības un cīnīties pret piespiedu darbu, bērnu darbu, mūsdienu verdzību un cilvēku tirdzniecību. Cita starpā tas ietver Partnera pienākumu respektēt savu darbinieku cilvēktiesības, kā to nosaka ANO Cilvēktiesību konvencija. Partnerim ir jānodrošina saviem darbiniekiem un saviem sadarbības partneriem vienlīdzīgas iespējas.
		3. Partnera darbinieki saņem cieņpilnu, iecietīgu un pieklājīgu attieksmi. Nav pieļaujama jebkāda veida diskriminācija vai tāda rīcība, ko var uzskatīt par apdraudošu vai pazemojošu.
		4. Partneris nodrošina sociāli atbildīgu vidi, kas sevī ietver saistošo normatīvo aktu prasību ievērošanu, tai skaitā prasības par minimālo algu, darba laika organizāciju un sociāli atbildīga nodokļu maksātāja praksi savās struktūrās un piegādes ķēdē.
		5. Partneris apņemas nodrošināt drošu un veselībai nekaitīgu darba vidi visiem saviem darbiniekiem atbilstoši saistošo normatīvo aktu prasībām.
		6. Partneris apņemas nodrošināt savus darbiniekus ar nepieciešamajiem kolektīvajiem un individuālajiem aizsardzības līdzekļiem, plānojot un īstenojot darba vides iekšējo uzraudzību.
		7. Partneris apņemas nodrošināt visu darbinieku apmācību darba aizsardzības jautājumos atbilstoši siastošo normatīvo aktu prasībām.
		8. Partneris apņemas īpašu uzmanību pievērst nepieciešamajām drošības procedūrām un stingri ievērot visus noteikumus, lai pēc iespējas novērstu jebkāda veida ārkārtas situācijas un minimizētu to negatīvās sekas. Partneris, ievērojot procedūras, iespēju robežās nodrošina krīzes vadību un darbības nepārtrauktības vadību, īstenojoties ārkārtas situācijām.
	2. Vides standarti

4.2.1. Partneris apņemas ievērot visus vides jomu regulējošos un sev saistošos normatīvos aktus un prasības.

4.2.2. Partneris apņemas strādāt pie emisiju kontroles un samazināšanas, tai skaitā, mazinot enerģijas patēriņu un ieviešot energoefektivitātes pasākumus.

4.2.3. Partneris apņemas veikt pasākumus, lai mazinātu savu atkritumu apjomu, nodrošinātu to atbildīgu pārvaldību un savā darbībā ieviestu aprites ekonomikas pamatprincipus.

4.2.4. Partneris apņemas kontrolēt un ieviest ūdens taupīšanas pasākumus un iespēju robežās organizēt pasākumus bioloģiskās daudzveidības saglabāšanai.

4.2.5. Partneris apņemas nodrošināt vides piesārņojumu līdz minimālam līmenim, sekot līdzi mērījumiem un veikt nepieciešamās darbības, lai mazinātu vides riskus.

* 1. Uzņēmējdarbība un ētiskā integritāte
		1. Partneris ievēro tiesību aktu noteikumus attiecībā uz būvniecību, pakalpojumu sniegšanu un preču ražošanu un Partnera rīcībā ir visas nepieciešamās licences, atļaujas un citi nepieciešamie dokumenti atbilsotši normatīvo aktu prasībām.
		2. Partnera darbinieki uzņemas atbildību par savu rīcību, kā arī pieņem skaidrus, konkrētus lēmumus, apsverot iespējamos riskus.
		3. Partnera darbinieki nodrošina sava darba izpildes precizitāti, kvalitāti un atbilstību saistošajām prasībām.
		4. Partnera darbinieki savus pienākumus pilda godīgi, rūpīgi, kā arī atturas no darbībām, kas traucē kopējam sadarbības procesam.
		5. Partnera darbinieku pienākums ir aizsargāt Lidostas konfidenciālo informāciju un izmantot to tikai savu darba pienākumu veikšanai saskaņā ar Lidostas un Partnera panākto vienošanos. Partnera darbinieks nedrīkst izpaust šādu informāciju nevienam ārpus uzņēmuma, tostarp ģimenes locekļiem un draugiem, izņemot tiesību aktos noteiktos gadījumos.
		6. Komercnoslēpuma un konfidenciālas informācijas neatļauta izmantošana, izpaušana vai izplatīšana var izraisīt līgumattiecību izbeigšanu starp Līdzējiem. Tāpat konfidenciālas informācijas izpaušana ir aizliegta pēc Partnera darbinieka darba attiecību beigām.
		7. Partneris nodrošina, ka personas dati tiek vākti, uzkrāti, izmantoti un glabāti stingri ievērojot tiesību aktu noteikumus.
	2. Sadarbības pamatprincipi
		1. Lidostas darbinieki ievēro VAS “Starptautiskā lidosta “Rīga”” Ētikas kodeksu un normatīvo aktus, kas regulē interešu konflikta novēršanu.
		2. Visas Lidostas darbības ir balstītas uz godīgiem un caurspīdīgiem darījumiem.
		3. Lidosta apņemas nodrošināt finansiālās darbības caurskatāmību un visas saimnieciskās un finanšu dokumentācijas pareizību atbilstoši normatīvo aktu prasībām.
		4. Lidosta un Partneris neiesaistās prettiesisku darbību veikšanā, neveic nekāda veida darbības, kas var novest pie starptautisko, tai skaitā Eiropas Savienības vai nacionālo sankciju vai būtisku finanšu un kapitāla tirgus interešu ietekmējošu Eiropas Savienības vai Ziemeļatlantijas līguma organizācijas dalībvalstu sankciju noteikšanas attiecībā uz darījumu partneriem, kā arī veic preventīvus pasākumus, lai no savas puses nepieļautu iepriekš norādīto sankciju pārkāpumus, kā arī tīšus vai netīšus to apiešanas gadījumus.
		5. Lidosta, organizējot iepirkumu, ievēro normatīvo aktu prasības un iekšējos normatīvos dokumentus. Katram pretendentam ir vienlīdzīgas tiesības piedalīties Lidostas organizētajos iepirkumos.
		6. Lidosta un tās darbinieki atbalsta godīgu uzņēmējdarbības praksi, ievēro godīgas konkurences noteikumus un neiesaistās ierobežojošos, koruptīvos vai diskriminējošos darījumos un sagaida tādu pašu rīcību no Partnera.
		7. Partneris veido attiecības ar pasūtītājiem, piegādātājiem, apakšuzņēmējiem un citiem partneriem, balstoties uz labu korporatīvās pārvaldības praksi, savstarpēju grodprātību un atklātību.
	3. Interešu konflikta, krāpšanas un korupcijas novēršana
		1. Partnera darbinieki apņemas pieņemt lēmumus tikai un vienīgi darba devēja interesēs un nepiedalīsies lēmumu pieņemšanaā, atrodoties interešu konflikta situācijā, kā arī neizmantos ietekmi, kas varētu būt radusies no šādas interešu konflikta situācijas, noteikta lēmuma pieņemšanā.
		2. Lidostas darbinieks neiesaistās tādās privātās aktivitātēs, kā arī atturas no tādiem blakus darbiem un amatu savienošanas, kas traucē atbildīgi un profesionāli veikt savus amata pienākumus, kā arī radīt aizdomas par potenciāliem vai reāliem interešu konfliktiem.
		3. Lidosta ievēro nulles tolerances politiku attiecībā uz korupciju un nepieļauj krāpšanu un sagaida tādu pašu rīcību no Partnera.
		4. Lidostas darbinieki un Partnera darbinieki apņemas neiesaistīties krāpnieciskās vai koruptīvās darbībās, kas saistītas ar sveša īpašuma vai tiesību uz šādu īpašumu ļaunprātīgu izmantošanu vai piesavināšanos ar viltu, kā arī, ka neietekmēs otras puses darbiniekus veikt tādas darbības, kas vērsta uz nesankcionētu labumu gūšanu (darbinieka darbības citas organizācijas labā).
		5. Ja Lidostas vai Partnera darbiniekam ir informācija par iespējamu korupciju vai kukuļdošanu, viņam ir pienākums nekavējoties informēt savu darba devēju. Ja gadījumā Partneru darbiniekam rodas pamatotas aizdomas, ka Lidostas darbinieks personiski vai, izmantojot starpnieka palīdzību, pieprasa, pieņem, piedāvā jebkāda veida materiālās vērtības, kas nav uzskatāmas par oficiālām dāvanām (ziedi, suvenīri, grāmatas, reprezentācijas priekšmeti), ja to pieņemšana rada vai var radīt iespaidu, ka tādā veidā tiek ietekmēta darba pienākumu veikšana vai var rasties šaubas par darbinieka vai Lidostas darbības objektivitāti vai neitralitāti par to nepieciešams ziņot Lidostai, aizpildot šo informāciju sadaļā *office@riga-airport.com**/kodeksa.parkapums@riga-airport.com*. Tāda pati rīcība tiek sagaidīta no Partnera, ņemot vērā Partnera korporatīvo dāvanu saņemšanas kārtību vai politiku.
		6. Korupcijas izpausme normatīvo aktu izpratnē ir uzskatāma par būtisku iemeslu līgumattiecību izbeigšanai.
1. Atbildība
	1. Lidostai ir tiesības pašai, vai piesaistot citu ārējo pakalpojuma sniedzēju, jebkurā brīdī pieprasīt iesniegt skaidrojošus dokumentus, ja tiek identificēti pārkāpumi vai saņemtas ziņas, ka Partneris ir pārkāpis tiesību aktu prasības attiecībā uz līguma izpildi.
	2. Katra Partnera pienākums ir Kodeksa normu nostiprināšana savā darbībā, jauno darbinieku iepazīstināšana ar to un Kodeksa ievērošanas kontrole.
	3. Uzsākot līgumattiecības ar Lidostu, Partneris informē savus līguma izpildē iesaistītos darbiniekus un citus partnerus par Kodeksu. Kodekss ir pieejams ikvienam Partnera darbiniekam un sadarbības partnerim Lidostas mājas lapā.

|  |  |  |  |
| --- | --- | --- | --- |
| Dokumenta nosaukums | Versijas Nr. | Spēkā stāšanās datums | Dokumenta lappušu skaits |
| VAS “STARPTAUTISKĀ LIDOSTA “RĪGA””Biznesa ētikas kodekss | 01 | 01.09.2022. | 6 |

**Juridiskā departamenta direktora p.i.**

**D.Misiņa**

Lauskis 28819205

e.lauskis@riga-airport.com

DOKUMENTS IR PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU